U-I-136/10, Up-739/10
Natisni
Opravilna št.:
U-I-136/10, Up-739/10
Datum odločitve:
15. 9. 2011
ECLI:
ECLI:SI:USRS:2011:U.I.136.10
Akt:
Zakon o pokojninskem in invalidskem zavarovanju (Uradni list RS, št. 109/06 – uradno prečiščeno besedilo) (ZPIZ), 123. čl.

Ustavna pritožba zoper sodbo Vrhovnega sodišča št. VIII Ips 489/2008 z dne 10. 5. 2010 v zvezi s sodbo Višjega delovnega in socialnega sodišča št. Psp 31/2008 z dne 2. 7. 2008 in sodbo Delovnega in socialnega sodišča v Ljubljani št. Ps 2916/2006 z dne 16. 11. 2007
Izrek:
Pobuda za začetek postopka za oceno ustavnosti 123. člena Zakona o pokojninskem in invalidskem zavarovanju (Uradni list RS, št. 109/06 – uradno prečiščeno besedilo) se zavrne.

Ustavna pritožba zoper sodbo Vrhovnega sodišča št. VIII Ips 489/2008 z dne 10. 5. 2010 v zvezi s sodbo Višjega delovnega in socialnega sodišča št. Psp 31/2008 z dne 2. 7. 2008 in sodbo Delovnega in socialnega sodišča v Ljubljani št. Ps 2916/2006 z dne 16. 11. 2007 se ne sprejme.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja. Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 26.2, 55.b.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Milica Milosavljevič, Ljubljana
Datum vloge:
4. 6. 2010
Vrsta odločitve:
sklep
Vrsta rešitve:
zavrnitev, nesprejem ustavne pritožbe
Dokument:
US29585
Dokument v PDF obliki:
U-I-136-10, Up-739-10.pdf
125 KB
Prenesite datoteko
U-I-136/10-3
Up-739/10-3
15. 9. 2011
S K L E P
Ustavno sodišče je v postopkih za preizkus pobude in ustavne pritožbe Milice Milosavljevič, Ljubljana, ki jo zastopa Janez Šurk, odvetnik v Ljubljani, na seji 15. septembra 2011
sklenilo:
1. Pobuda za začetek postopka za oceno ustavnosti 123. člena Zakona o pokojninskem in invalidskem zavarovanju (Uradni list RS, št. 109/06 – uradno prečiščeno besedilo) se zavrne.
2. Ustavna pritožba zoper sodbo Vrhovnega sodišča št. VIII Ips 489/2008 z dne 10. 5. 2010 v zvezi s sodbo Višjega delovnega in socialnega sodišča št. Psp 31/2008 z dne 2. 7. 2008 in sodbo Delovnega in socialnega sodišča v Ljubljani št. Ps 2916/2006 z dne 16. 11. 2007 se ne sprejme.
Obrazložitev
1. Pobudnica oziroma pritožnica izpodbija v izreku navedeno določbo Zakona o pokojninskem in invalidskem zavarovanju (ZPIZ-1). Zatrjuje njeno neskladje s 14. členom Ustave.
2. Pritožnica vlaga tudi ustavno pritožbo, s katero izpodbija v 2. točki izreka navedene akte. Očita jim kršitev drugega odstavka 14. člena in 22. člena Ustave, ker jo postavljajo v manj ugoden položaj, kot ga imajo ostali državljani. Navaja, da pravica do 15 % dela vdovske pokojnine, določena s splošnim predpisom, pripada v vsakem primeru, ne glede na to, ali je bil pokojnik upokojen po splošnih ali specialnih predpisih. Pri tem se sklicuje na načelo, da velja splošni predpis, specialni predpis pa samo za tista vprašanja, ki jih posebej ureja.
3. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa,  sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Pomembno ustavnopravno vprašanje, kadar se pobuda vlaga hkrati z ustavno pritožbo, pa je lahko samo tisto, ki je odločilno za sprejem ustavne pritožbe v obravnavo. Po oceni Ustavnega sodišča ta pobuda ne odpira pomembnih ustavnopravnih vprašanj, zato jo je Ustavno sodišče zavrnilo (1. točka izreka).
4. Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena ZUstS (2. točka izreka).
5. Ustavno sodišče je sprejelo ta sklep na podlagi drugega odstavka 26. člena in drugega odstavka 55.b člena ZUstS v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik